钦定古今图书集成/明伦汇编/皇极典/第166卷 > 《古风》李白
## 钦定古今图书集成/明伦汇编/皇极典/第166卷 > 《古风》李白

秦王扫六合，虎视何雄哉！挥剑决浮云，诸侯尽西来。
明断自天启，大略驾群才。收兵铸金人，函谷正东开。
铭功会稽岭，骋望琅琊台。刑徒七十万，起土骊山隈。
尚采不死药，茫然使心哀。连弩射海鱼，长鲸正崔巍。
额鼻象五岳，扬波喷云雷。鬓鬣蔽青天，何由睹蓬莱。
徐市载秦女，楼船几时回。但见三泉下，金棺葬寒灰。